Diari Oficial de la Generalitat Valenciana


Sumari del DOGV 103, del 05-05-1983 (1983/802227)

DECRET 47/1983, de 18 d'abril, pel qual s'estableix el procediment i les característiques per al finançament de les inversions destinades a modernitzar i racionalitzar la petita i mitjana empresa comercial.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/04/18/47/dof/vci/html**

### Dades del document

Número de DOGV
:   103

Data del DOGV
:   05-05-1983

Secció del DOGV
:   DISPOSICIONS GENERALS

Número del document
:   1983/802227


Data del document
:   18-04-1983

Organisme emissor
:   Conselleria d'Indústria i Comerç

Tipus de document
:   Decret

Anàlisi jurídica

Decret 47/1983, de 18 d'abril, pel qual s'estableix el procediment i les característiques per al finançament de les inversions destinades a modernitzar i racionalitzar la petita i mitjana empresa comercial.  
D'acord amb l'Estatut d'Autonomia de la Comunitat Valenciana, correspon a la Generalitat Valenciana la competència exclusiva de comerç interior, article 34, punt 1, apartat 5, de la Llei Orgànica 5/1982, d?1 de juliol.   
En virtut del Reial Decret 4.119/1982, de 29 de desembre, de traspàs a la Comunitat Valenciana de les funcions i serveis de reforma de les estructures comercials i comerç interior, i d'acord amb les normes específiques de l'Administració Central de l'Estat sobre política econòmica i monetària que regulen matèries que són l'objectiu d'aquesta disposició, tenint en compte la situació actual del comerç interior en la Comunitat Valenciana, i per tal de fer possibles les actuacions necessàries orientades a la millora de les estructures comercials, cal posar a disposició del sector els instruments que faciliten i estimulen la reforma i modernització de les empreses.   
Amb aquesta disposició es crea el marc d'actuació per canalitzar les ajudes al finançament d'inversions que facen les petites i mitjanes empreses comercials i que estiguen dirigides a la modernització i racionalització. Aquestes ajudes han de contribuir a augmentar les possibilitats de competència i eficàcia en el mercat de la part més nombrosa del sector comercial, potenciant unes estructures comercials que disposen d'un equipament modern, suficient, rendable i que satisfaga adequadament les necessitats del consumidor.   
Per tot això, i d'acord amb el Decret 32/1983, de 21 de març, d'assignació de competències a la Conselleria d?Indústria i Comerç, i el Decret de 3 de desembre de 1982, pel qual s'aprova el Reglament de Règim Interior del Consell de la Generalitat Valenciana, a proposta del Conseller d?Indústria i Comerç, i amb l'acord previ del Ple del Consell de 18 d'abril de 1983,   
DECRETE  
I. Finalitat de les ajudes, procedància dels recursos, entitats finançadores  
Article 1.r  
L'ajuda als projectes d'inversió a què fa referència aquest Decret, té la finalitat de facilitar l'accés al finançament a les petites i mitjanes empreses comercials, tant majoristes com detallistes, contribuint així a l'adaptació a les exigències del mercat i a la modernització i racionalització del sector de la distribució comercial.   
Article 2.n  
La procedència dels recursos financers destinats a la finalitat establerta al punt anterior és determinada en l'Ordre del Ministeri d'Economia i Comerç, de 18 de març de 1981, per la qual s'estableix el procediment per a la modernització i racionalització de la distribució comercial. Aquests recursos són els següents:   
1. Els recursos del crèdit oficial que les autoritats competents destinen per a la línia de crèdit al comerç interior i aquells als quals fa referència el punt primer de l'Ordre del Ministeri d'Hisenda de 6 de maig de 1974.   
2. Els recursos que les Caixes d'Estalvis destinen a operacions de crédit al Comerç Interior i que apliquen a cobrir el coeficient de prèstecs de regulació especial, de conformitat amb el que estableix l'Ordre del Ministeri d'Hisenda de 6 de maig de 1974.   
3. Els recursos que les institucions financeres decidesquen destinar a aquesta finalitat, d'acord amb el que estableix l'article 1, punt 3, apartat G, del Reial Decret 1.887/1978, de 26 de juliol.   
Article 3.r   
Les operacions de crèdit que es realitzen amb càrrec als fons de lliure disposició de les institucions financeres, a què fa referència l'article 2, apartat 3 d'aquest Decret, obtindran de la Conselleria d?Indústria i Comerç la subvenció d'una part de les càrregues per amortització, a fi d'apropar les condicions dels crèdits esmentats a les vigents en les operacions a què fan referància els apartats 1 y 2 de l?esmentat article 2.n   
Per tal de fer possible la subvenció citada, la Conselleria d'Indústria i Comerç podrà establir convenis de col·laboració amb entitats financeres, en els quals s'especificaran les modalitats i el procediment a què hauran d'ajustar-se les relacions entre la Conselleria esmentada i les entitats que els subscriuen.   
Article 4.t   
Tota sol·licitud que hom pretenga finançar amb càrrec a alguna de les fonts de recursos esmentades a l'article 2.n, haurà de comptar, preceptivament, amb l?informe favorable de la Conselleria d?Indústria i Comerç.   
II. Beneficiaris i projectes d'inversió  
Article 5.é  
Podran acollir-se a les ajudes disposades a aquest Decret:   
a) Les persones físiques o jurídiques que pretenguen realitzar noves inversions en petites i mitjanes empreses comercials, tant majoristes com detallistes, per a l'ampliació, reforma o modernització de l'establiment o la creació d'un de nou, sempre que aço supose la introducció de noves tècniques comercials, de gestió o òrganització; que representen una millora de la productivitat i ajuden a reacionalitzar el sector; o bé que la nova inversió cobresca necessitats d'abastiment en àrees de deficient equipament comercial.   
b) Les associacions i cooperatives, tant de consumidors com de productors, que pretenen realitzar projectes d'inversió en el camp comercial, per al consum, o per a la comercialització directa dels seus productes.   
c) Entitats de comerç associat que pretenen realitzar projectes d'inversió per a crear serveis comuns, modernitzar els establiments, implantar punts de venda, òrganitzar grups de compra, etc., a fi de millorar la competitivitat i contribuesquen a la racionalització, tant del sector majorista com del detallista.   
Article 6.é  
Els projectes d'inversió promoguts per agrupacions de comerciants, productors o consumidors i que responguen a les formulacions d'un pla general per a la racionalització, desenvolupament i modernització de les estructures comercials, tindran tractament prioritari.   
També tindran caràcter prioritari els projectes d'inversió que formen part d'un pla de reestructuració comercial d'una Zona, elaborat per associacions o agrupacions de comerciants i aprovat per l'Ajuntament o l'ajuntaments corresponents.   
Article 7.é  
Els projectes d'inversió promoguts per les persones o entitats a què fa referència l'article 5, podran obtenir finançament, sempre que tinguen les condicions següents:   
1. Que el seu caràcter siga bàsicamente comercial i que l'activitat siga de major o detall de comerç interior, d'acord amb la Classificació Nacional d'Activitats Económiques que estableix el Decret 2.518/1974, de 9 d'agost.   
2. Que introduesquen modificacions que, a criteri de la Conselleria d?Indústria i Comerç, suposen millores significatives en la funció pròpiament comercial, augment en l'escala de compres, millora en la gestió i rotació d'stocks, disminució de castos de funcionament, millor servei al consumidor, increment de la productivitat, millora de la relació qualitat-preu, etc.   
3. Que resulten viables econòmicament i financera.   
4. Que no creen o consoliden situaciones de monopoli.   
En queden exclosos tots aquells projectes d'inversió la finalitat bàsica dels quals siga industrial, agropecuària, de comerç exterior, immobiliària no comercial o de prestació d'altres serveis com garatges, hotels, agències de viatges, bars i d'altres semblants.   
Article 8.é  
La destinació del finançament haurà de ser l'execució de les inversions reals següents:   
a) Obres d'infraestructura, construcció, condicionament i reforma de locals comercials.   
b) Adquisició de material, equips, instal·lacions, mobiliari, etc.   
c) Obres provisionals i complementàries necessàries per a la realització dels projectes de nous establiments, locals i altres implantacions comercials.   
No se compufaran com a despeses d'inversió a efectes d'ajuda en el finançament, el mobiliari, revestiments i accessoris que tinguen caràcer sumptuari, ni tampoc les despeses d'estudi o projecte, fons de comerç, drets de traspàs, compra de mercaduries objecte de comercialització de l'establiment, reconstrucció de tresoreria i semblants.   
La compra dels terrenys o locals comercials només podrà ser considerada a efectes d'ajuda en el finançament en casos excepcionals i únicament en els projectes que promoguen associacions o entitats de comerciants, productors o consumidors.   
III. Característiques dels crèdits  
Article 9.é  
Els tipus d'interés dels crèdits a què fa referència aquesta disposició seran els següents:   
1. Per a crèdits oficials que es formalitzen amb càrrec als recursos del crèdit oficial, els determinats per l'Administració Central de l'Estat per a la línia de crèdit de comerç interior.   
2. Per als crèdits que formalitzen les Caixes d'Estalvis, amb càrrec al coeficient de préstecs de regulació especial, els establerts per l'Ordre del Ministeri d'Economia de 17 de gener de 1981, o posteriors disposicions dictades a l'efecte.   
3. Per a crèdits formalitzats per les Caixes d'Estalvis i altres entitats financeres, basats en els convenis subscrits amb la Conselleria d?Indústria i Comerç, els que cada institució financera tinga establerts. La subvenció de la Conselleria d?Indústria i Comerç es calcularà per tal que les condicions del crèdit siguen, de fet, semblants a les dels apartats anteriores d'aquest article, sense que en cap cas el cost financer resultant del préstec puga ser inferior a la línia del crèdit oficial al comerç interior, ni podrà suposar una minoració d'interessos superior a sis punts. La quantia de la subvenció es destinarà a reduir quotes d'amortització del préstec principal.   
Article 10.   
Les quanties màximes dels crèdits seran, en funció de la procedència dels recursos, les següents:   
1. Per als crèdits a què fan referència els apartats 1 i 2 de l?article 2.n, les que en cada moment determine el Ministeri d'Economia i Hisenda.   
2. Per als crèdits a què fa referència l'apartat 3 de l'article 2.n, la de vint-i-cinc milions de pessetes. Excepcionalment la Conselleria d?Indústria i Comerç, d'acord amb l'entitat financera, podrà determinar una quantitat superior.   
La determinació de garanties, dels terminis màxims d'amortització, del percentatge màxim que el crèdit pot representar sobre el total de la inversió, així com del període de carència, es farà d'acord amb el que disposa l'Ordre del Ministeri d'Hisenda de 6 de maig de 1974 i disposicions que la desenvolupen. En tot allò que no contempla la disposició esmentada hom s'atendrà al que dicte la Conselleria d?Indústria i Comerç.   
Article 11.   
Les operacions de crèdit que es realitzen d'acord amb l'article 3 d'aquest Decret, compliran el que estableix el punt 14 de l?Ordre del Ministeri d'Economia i Comerç de 18 de març de 1981. L'informe favorable serà l'emés per la Conselleria d?Indústria i Comerç.   
Article 12.   
1. Les sol·licituds es formalitzaran en impressos específics, mijançant instància dirigida al Director General de Comerç i Consum, a través dels Serveis Territorials de Comerç de la Conselleria d?Indústria i Comerç, acompanyats de la documentació que reglamentàriament es determine.   
2. Quan l'entitat financera, a través de la qual el peticionari pretenga obtenir el finançament, siga signat de conveni de col·laboració amb la Conselleria d?Indústria i Comerç, el sol·licitant presentarà, abans que a la Conselleria, la sol·licitud a l'entitat financera. El justificant d'haver realitzat aquest tràmit s'adjuntarà a la documentació que presentarà a la Conselleria.   
3. La Conselleria d'Indústria i Comerç podrà proposar fonts de finançament alternatives o complementàries a la que indique el sol·licitant.   
Article 13.   
1. Els Serveis Territorials de Comerç, una vegada rebuda la sol·licitud degudament cumplimentada i la documentació establerta a l'efecte, consignaran número a l'expedient i l'elevaran, amb informe, a la Direcció General de Comerç i Consum.   
2. En el termini de dos mesos dos de l'entrada en forma de la sol·licitud en els Serveis Territorials de Comerç, l?òrgan corresponent de la Direcció General de Comerç i Consum qualificarà la petició, i s'elaborarà la proposta de resolució oportuna.   
3. Cas que li siguen requerides al particular aclariments, ampliació, justificació, etc., d'aspectes relacionats amb la documentació de la sol·licitud, el termini establert al paràgraf anterior deixarà de comptar des del moment que no es produesca la comunicació formal i fins que es resolga el tema plantejat.   
Article 14.   
En el termini de trenta dies des de l'elaboració de la proposta de resolució a què fa referència l'article anterior, serà dictada resolució pel Director General de Comerç i Consum.   
Article 15.   
Quan el finançament que el sol·licitant vulga obtenir siga a través dels convenis de col·laboració que estableix l'article 3 d'aquest Decret, la notificació de la resolució de la Direcció General de Comerç i Consum no es realitzarà mentre aquesta no perceba les condicions i característiques del préstec a concedir per part de l'entitat financera corresponent.   
Article 16  
Si la resolució adoptada consisteix en l'emissió d'informe favorable, el sol·licitant disposarà de seixanta dies, a partir de la recepció de la notificació, per tal de resoldre els tràmits oportuns amb l'entitat financera. Això no obstant, la Direcció General de Comerç i Consum podrà concedir, a petició de l'interessat, una pròrroga de trenta dies, sempre que la sol·licite justificant les raons abans de finalitzar els seixanta dies.   
Passat aquest període, es perdran els beneficis que estableix aquest Decret.   
Article 17.   
Contra la resolució del Director General de Comerç i Consum, podrà interposar-se recurs d'alçada, davant el Conseller d?Indústria i Comerç.   
Article 18.   
La Conselleria d?Indústria i Comerç arbitrarà els mitjans necessaris per a la comprovació de la realització de la inversió i l'adequació al projecte inicialment aprovat.   
DISPOSICIONS FINALS  
Primera.   
Queda facultat el Conseller d?Indústria i Comerç per a modificar la destinació del finançament a què fa referència l'article 8.é, a fi d'adequar-lo a les nocessitats del sector.   
Segona.   
El Conseller d?Indústria i Comerç podrà dictar les disposicions complementàries d'aquest Decret, així com les normes interpretatives que siguen necessàries.   
Tercera.   
Aquest Decret entrarà en vigor el dia de la publicació al «Diari Oficial de la Generalitat Valenciana».   
València, 18 d'abril de 1983.   
El President de la Generalitat,  
JOAN LERMA I BLASCO  
El Conseller d?Indústria i Comerç,  
SEGUNDO BRU I PARRA


Còpia Permalink ELI